FVV Samarqandda yomg‘ir natijasida yuzaga kelgan holat bo‘yicha ma’lumot berdi

29-mart kuni soat 04:00 da boshlangan surunkali yomg‘ir yog‘ishi natijasida, Samarqand shahrining “Buyuk Ipak yo‘li”, “Afrosiyob”, “M.Qoshg‘ariy”, “Mir Said Baraka”, “Obi Rahmat”, “Muqimiy”, “O‘zbekiston”, “A.Temur”, “Konimex”, “Mulyon-Sochaki bolo” chorrahasidagi ko‘chalariga ariqlardan suv toshib chiqishi holatlari kuzatilgan.

FVV xabar berishicha, bundan tashqari, “Zarafshon” MFYdagi 8-uy, “Jomiy” ko‘chasidagi 48-uy,“M.Qoshg‘ariy” ko‘chasidagi 16-uy, 18B-uy, 20-uy, “Mir Said Baraka” ko‘chasidagi 73-uy, “Obi Rahmat” ko‘chasidagi 4-uy, “Muqimiy” ko‘chasidagi 31-uy, “Konimex” ko‘chasidagi 39-uylarning hovlilariga oqava suvlari kirish holatlari qayd etilgan.
“Yuzaga kelgan vaziyatni bartaraf etish tadbirlariga viloyat Favqulodda vaziyatlar, Ichki ishlar, Yong‘in xavfsizligi boshqarmalari, shuningdek, Samarqand shahar hokimligi, Obodonlashtirish boshqarmasi, viloyat “Suvoqava” DUKning shaxsiy tarkibi va maxsus texnika vositalari jalb etildi”, — deyiladi xabarda.

 Samarqand shahar hokimligi suv toshqini tufayli yuzaga kelgan holat uchun uzr so‘radi
 Samarqandda yomg‘irdan hosil bo‘lgan toshqinlar bartaraf etilmoqda (fotoreportaj)